
AVIZ

asupra proiectului de Lege pentru aprobarea Ordonanţei Guvernului nr.22/2007 privind organizarea şi funcţionarea Comisiei Naţionale de Prognoză
Cu adresa nr. PL.X 227 din 10 aprilie 2007, Biroul Permanent conform art. 95 din Regulamentul Camerei Deputaţilor, republicat, a sesizat, pentru examinare şi avizare, Comisia pentru buget, finanţe şi bănci cu proiectul de Lege pentru aprobarea Ordonanţei Guvernului nr.22/2007 privind organizarea şi funcţionarea Comisiei Naţionale de Prognoză.

In urma examinării, în şedinţa din data de 26.04.2007, Comisia, cu unanimitate de voturi, a hotărât întocmirea unui aviz cu amendamente:
1. Alineatul 1 al art. 4 va avea următorul cuprins:

„În îndeplinirea atribuţiilor sale, Comisia Naţională de Prognoză colaborează cu ministerele şi cu celelalte organe de specialitate ale administraţie publice centrale, Banca Naţională a României, cu institutele de cercetare şi autorităţile administraţiei publice locale.”

2. Alineatul 5 al art. 8 va avea următorul cuprins:

„Membrii Consiliului de Coordonare a Activităţii de Previziune sunt numiţi prin decizie a primului – ministru, la propunerea preşedintelui Comisiei Naţionale de Prognoză, cu avizul Secretarului General al Guvernului.

